BASES CONVOCATORIA PARA CUBRIR INTERINAMENTE DÚAS PRAZAS DE INFORMÁTICO/A OPERADOR/A (SISTEMA DE OPOSICIÓN LIBRE)
ADMINISTRACIÓN LOCAL — Provincial — Deputación Provincial (Persoal, oposicións, 23/10/2015)

O deputado delegado en materia de Persoal, en virtude das competencias delegadas pola Presidenta, dita a seguinte “Vista a proposta do Xefe de Servizo en funcións de Novas Tecnoloxías, e có obxecto de cubrir dúas prazas de INFORMÁTICO/A OPERADOR/A, encadradas na escala de administración especial, subescala técnica, clase técnico auxiliar, grupo C1, vacantes no cadro de persoal e relación de postos de traballo da Deputación Provincial de Pontevedra, De conformidade co disposto nos artigos 23, 24 e 200 da Lei 2/2015 de 29 de abril, de emprego público de Galicia, artigo 10 a) da Lei 7/2007 de 12 de abril, pola que se aproba o Estatuto Básico do Empregado Público, Orden APU 1461/2002, de 6 de xuño, en virtude das atribucións que me confiren os artigos 34.1. g e 34.2 da Lei 7/1985, de 2 de abril, Reguladora das bases de réxime local, por razóns de urxencia e inaprazable necesidade RESOLVO aprobar a presente convocatoria para o nomeamento interino con cargo a vacante, que se rexerá polas seguintes Esta convocatoria ten por obxecto cubrir interinamente, por razóns de urxencia e inaprazable necesidade, dúas prazas de informático/a operador/a, encadradas na escala de administración especial, subescala técnica, clase técnico auxiliar, grupo C1, nivel de complemento de destino 20, adscritas ó Servizo de Novas Tecnoloxías, por quenda libre e con fundamento nos artigos 23. a, 24 y 200 da Lei 2/2015, de 29 de abril, de emprego público de Galicia, no art.10.1. a) da Lei 7/2007, do 12 de abril, do estatuto básico do empregado público, art.27.1.2 do Real decreto 364/95, do 10 de marzo, disposición adicional primeira do Real decreto 896/91, do 7 de xuño, Orde APU/1461/2002, do 6 de xuño, sobre selección e nomeamento de persoal funcionario interino, e R. d. 95/1991, do 20 de marzo, da Comunidade Autónoma de Galicia, segundo os principios de mérito e capacidade. Establécese o sistema de oposición libre. Para seren admitidos neste proceso selectivo os/a aspirantes deberán reunir os seguintes requisitos: a) Ter a nacionalidade española, sen prexuízo do disposto no artigo 57 da Lei 7/2007, do 12 de abril, do estatuto básico do empregado público, a respecto do acceso ó emprego público de nacionais doutros estados. b) Ter cumpridos os dezaseis anos de idade e non exceder a idade máxima de xubilación forzosa. c) Posuir ou estar en condicións de obter un ciclo superior ou equivalente na rama de informática. d) Posuír a capacidade funcional para o desempeño das tarefas habituais da praza á que aspira, non padecer enfermidade nin estar afectado por ningunha limitación física ou psíquica incompatible co desempeño das correspondentes funcións. e) Non estar separado/a mediante expediente disciplinario do servizo de calquera Administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario do que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. f) Ingresar na Tesourería da Deputación ou na conta bancaria de Abanca 2080 0401 68 0040106618 a cantidade fixada como dereitos de exame. Todos os requisitos esixidos no apartado anterior deberán posuílos os/as aspirantes o día que remate o prazo para presentar as solicitudes e conservalos, polo menos, ata a data do seu nomeamento como funcionario interino.1. As persoas que desexen tomar parte nestas probas selectivas deberán facelo constar mediante unha instancia dirixida á Presidenta da Deputación de Pontevedra. A instancia conterá, polo menos, os datos persoais do solicitante co seu enderezo e a denominación da praza á que opta, xuntándolle unha fotocopia autenticada do documento nacional de identidade ou a tarxeta acreditativa da súa identidade, expedida polas autoridades competentes no caso de cidadáns comunitarios. Así mesmo, por razón da urxencia, será necesario remitir unha copia da solicitude rexistrada á dirección de correo persoal@depo. es, ou ben ó fax número 986804141. Para ser admitidos os aspirantes deberán manifestar nas súas solicitudes de participación que reúnen todas as condicións esixidas na data en que remate o prazo de presentación de instancias. No Rexistro xeral da Deputación facilitaráselles ós interesados o modelo de solicitude, que tamén se pode descargar na páxina web da Deputación, na seguinte dirección www.depo.es (modelo 921.001) No caso de equivalencia ou homologación de titulacións esta deberá xustificarse co certificado expedido polo organismo competente para establecelas.2. O prazo para presentar as solicitudes será de 15 días naturais, contados a partir do día seguinte ó da publicación da convocatoria no Boletín Oficial da Provincia de Pontevedra (BOPPO). 3. A presentación de solicitudes poderá facerse ben nos rexistros da Deputación de Pontevedra (en Pontevedra ou Vigo), ben de calquera das formas establecidas no art.38.4 da Lei 30/92, do 26 de novembro, de réxime xurídico das administracións públicas e do procedemento administrativo común. As solicitudes que se presenten a través da oficina de correos deberán entregarse en sobre aberto para ser seladas e datadas polo funcionario de Correos antes de seren certificadas.4. Os/as aspirantes con algunha discapacidade deberán indicalo na súa solicitude e, cando sexa necesario, solicitarán as posibles adaptacións de tempo e de medios para realizar os exercicios.5. Os/as aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte.1. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería da Deputación, ou ben mediante xiro postal, telegráfico ou transferencia bancaria dirixida á conta da Deputación indicada na base terceira, apartado f. No caso de non realizarse o pagamento directamente na Tesourería provincial o solicitante fará constar na súa instancia a data do xiro ou da transferencia e o número do resgardo.2. A cantidade a aboar en concepto de dereitos de exame ascende a 25 €. En ningún caso a mera presentación e o pagamento dos dereitos de exame suporá substituír o trámite de presentación en tempo e en forma da solicitude, segundo o disposto na base cuarta. Os dereitos de exame reintegraránselles de oficio ós interesados que sexan excluídos definitivamente da lista de admitidos. Estarán exentas de pagar os dereitos de exame as persoas con discapacidade igual ou superior ó 33 %. 1. Unha vez expirado o prazo de presentación de instancias a Deputación ditará resolución, no prazo máximo de dez días hábiles, declarando aprobada a relación de admitidos/as e excluídos/as e especificando, no seu caso, os motivos de exclusión, que se publicará na páxina web (www.depo.es) e no taboleiro de anuncios da institución provincial.2. Os/as aspirantes excluídos ou omitidos disporán dun prazo de 10 días hábiles, contados a partir do seguinte ó da publicación da resolución para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas coa publicación da lista definitiva na web e no taboleiro de anuncios da Deputación.3. Contra a resolución aprobatoria da lista definitiva, poderase interpoñer recurso potestativo de reposición ante o mesmo órgano que a ditou, no prazo dun mes a partir do día seguinte ó desta notificación (artigos 107 e 117 da Lei 30/92, do 26 de novembro, modificada pola Lei 4/99, do 13 de xaneiro) ou ben un recurso contencioso-administrativo perante o Xulgado do Contencioso-Administrativo de Pontevedra, segundo o artigo 46 da Lei 29/98, do 13 de xullo, reguladora da xurisdición contencioso-administrativa.4. O feito de figurar incluído na relación de admitidos/as non significa que se lles recoñeza ós interesados posuír os requisitos esixidos no procedemento selectivo convocado, que deberán ser xustificados documentalmente no suposto de que os aspirantes admitidos superen as probas selectivas.1. Os membros do tribunal cualificador serán designados pola presidenta segundo o disposto no art.4. e e 4. f do Real decreto 896/91, do 7 de xuño, así como no artigo 60 da citada Lei 7/2007, do 12 de abril, tendo en conta a paridade entre homes e mulleres.2. O tribunal cualificador estará integrado por cinco membros titulares e cinco suplentes. A pertenza ós órganos de selección será sempre a titulo individual e non se poderá ostentar en representación nin por conta de ninguén.3. A composición do tribunal axustarase ós principios de imparcialidade e profesionalidade dos seus membros, que deberán posuír unha titulación igual ou superior á esixida para o acceso á praza convocada.4. Non poderán formar parte do tribunal as persoas de elección ou designación política, os funcionarios interinos e o persoal eventual.5. O tribunal poderá dispoñer a incorporación ós seus traballos de asesores especialistas, con voz e sen voto, cando a natureza ou as circunstancias dalgunha das probas o aconselle, limitándose os mencionados asesores a prestaren a súa colaboración nas súas especialidades técnicas.6. O deputado delegado, antes de que teña lugar cada unha das probas e xuntamente coa lista de admitidos, publicará no BOPPO e no taboleiro de anuncios da institución provincial a resolución pola que se nomean os membros titulares e suplentes do tribunal cualificador.7. Os membros do tribunal deberán absterse de intervir, comunicándollo á presidenta cando concorra neles algunha das circunstancias previstas no artigo 28 da Lei 30/92, do 26 de novembro, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención, de conformidade co establecido no artigo 29 da Lei 30/1992.8. O tribunal cualificador deberá constituírse na data que designe a presidenta, entendéndose validamente constituído cando asista a maioría absoluta dos membros de cada tribunal, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9. A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/92, do 26 de novembro, e ás bases xerais e específicas reguladoras desta convocatoria.10. O tribunal cualificador adoptará as medidas precisas naqueles casos en que resulte necesario para que os aspirantes con discapacidade gocen de similares condicións para realizaren os exercicios cás do resto dos aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vocal designado en primeiro lugar.12. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 30 preguntas con catro respostas alternativas propostas polo tribunal e correspondentes ó contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coa parte específica do programa no tempo que determine o tribunal. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos presentados. TERCEIRO EXERCICIO, de carácter obrigatorio e non eliminatorio. Consistirá na tradución directa ó idioma galego, sen axuda do dicionario, dun texto en castelán elixido polo tribunal. Este exercicio cualificarase de cero (0) a dous (2) puntos e están exentos desta proba os aspirantes que acrediten posuír o Celga 4, ós que se lles outorgará a cualificación máxima de dous (2 puntos). 1.—Informática básica: conceptos de datos e información. Arquitectura de Ordenadores. Periféricos e conectividade.2.—Sistemas operativos Windows e Linux.3.—Administración e optimización de bases de datos, en especial Oracle, MS SQL Server e MySQL. 4.—Criptografía. Sistemas de clave pública. Sistemas de clave privada. Firma electrónica. Certificación dixital. Lexislación vixente.5.—Linguaxes orientadas a sistemas: Perl, Python, Bash Script, C.6.—Estratexias de almacenamento para grandes volumes de datos. Tecnoloxía Fibre Chanel, SAN, NAS, Arquitectura Scale Out.7.—Redes públicas e privadas. LAN, MAN, WAN, Internet. Tipoloxía. Compoñentes. Métodos de acceso. Dispositivos de interconexión. Medios e modos de transmisión.8.—Redes inalámbricas: protocolos. Características funcionais e técnicas. Modos de operación. Seguridade. Normativa reguladora.9.—Protección da información. Seguridade en redes corporativas e en redes públicas. Control de accesos. Intrusións. Cortafogos. Redes privadas virtuais. Ameazas e vulnerabilidades. Seguridade lóxica e física.10.—Comunicacións de voz. Tecnoloxías VoIP.11.—A Constitución española de 1978. Principios, dereitos e deberes dos españois.12.—A provincia. Organización e competencias.13.—O acto administrativo: concepto, clases e elementos; requisitos dos actos administrativos. A obriga de resolver e actos presuntos.14.—Eficacia nos actos administrativos. Nulidade e anulabilidade.15.—O procedemento administrativo común. Fases do procedemento: iniciación, ordenación, instrución e finalización.1. A data e mais a hora na que deberá constituírse o tribunal, así como o día e a hora para o comezo do primeiro exercicio das probas selectivas convocadas, serán determinados por resolución, xuntamente coa aprobación da lista definitiva de admitidos/as e a composición do tribunal, que se publicará mediante anuncio no BOPPO e no taboleiro de anuncios da Deputación, polo menos con 10 días naturais de antelación.2. Os/as aspirantes convocaranse para cada exercicio nun único chamamento, quedando decaídos no seu dereito os opositores que non comparezan a realizalo, salvo os casos debidamente xustificados, que resolverá o tribunal.3. Os/as aspirantes deberán presentarse para realizaren cada exercicio provistos do DNI ou doutro documento fidedigno acreditativo da súa personalidade a xuízo do tribunal e tamén dos medios materiais necesarios para realizalo.1. O tribunal poderá requirirlles en calquera momento ós/as opositores/as que acrediten a súa identidade.2. Na realización e corrección dos exercicios escritos garantirase o anonimato, podendo utilizar o tribunal os medios que considere oportunos.3. Se en calquera momento do proceso selectivo chegase a coñecemento do tribunal que algún dos/das aspirantes non posúe a totalidade dos requisitos esixidos na convocatoria deberá propoñerlle ó presidente a súa exclusión indicando as inexactitudes ou falsidades observadas para os efectos procedentes, previa audiencia do interesado, perdendo todos os dereitos que puidesen derivar da súa participación no procedemento.4. Unha vez concluído cada un dos exercicios da oposición o tribunal fará pública, no taboleiro de anuncios, a relación de aspirantes que o superasen, indicando a puntuación obtida. Os/as opositores non incluídos na lista terán a consideración de “non aptos”. 5. A relación de aprobados/as en cada exercicio deberá publicarse no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.6. Os exercicios terán lugar a porta pechada sen outra asistencia que os membros do tribunal, os colaboradores designados por este e os opositores, excepto para lectura por parte dos opositores dos exercicios escritos, que será pública.7. Desde o momento en que remate un exercicio ou proba ata que empece o seguinte deberá transcorrer un prazo mínimo de 48 horas e un máximo de 40 días naturais.8. Contra os acordos do tribunal poderá interpoñerse un recurso administrativo de alzada ante o órgano que os nomeou, segundo o previsto no artigo 114.1 da Lei 30/92, do 26 de novembro, modificado pola Lei 4/99.1. Cada un dos exercicios obrigatorios e eliminatorios da oposición será cualificado entre cero (0) e dez (10) puntos, necesitándose para aprobar cada un dos exercicios obter unha puntuación mínima de cinco (5) puntos. No exercicio tipo test o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias da praza convocada. Todas as preguntas terán o mesmo valor e na corrección do exercicio penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional (por dúas 0,66 puntos e por unha 0,33). Neste tipo de exercicios quedarán automaticamente anulados os exames asinados e os que conteñan datos que identifiquen o persoal asinante, sinais ou marcas que puidesen romper o anonimato, así como aquel que resulte ilexible.2. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas polos membros do tribunal.3. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas, a maior e a menor, calculándose a media aritmética coas puntuacións concedidas polos demais membros do tribunal.1. Á cualificación obtida polos/as aspirantes será a resultante da suma das puntuacións outorgadas nos distintos exercicios obrigatorios e eliminatorios.2. Determinada a cualificación final dos/as aspirantes o tribunal fará pública a relación de aprobados/as por orde de puntuación no taboleiro de anuncios da corporación.3. O tribunal non poderá en ningún caso aprobar nin declarar que superou as probas selectivas un número superior de aspirantes ó de prazas convocadas. Calquera proposta de aprobados que contraveña o establecido anteriormente será nula de pleno dereito.4. Non obstante, o tribunal, ó cualificar cada un dos exercicios, non terá en conta a limitación anterior, que só se considerará ó formularlle ao Deputado delegado a proposta coa relación de aprobados, na que só se incluirán aqueles opositores que obtivesen a maior puntuación total final, que nunca poderán superar o número de prazas convocadas. Todo iso sen prexuízo de que se poida constituír unha relación de candidatos para a substitución de funcionarios de carreira, outras interinidades ou contratacións laborais temporais.5. No suposto de empate nas puntuacións totais finais de dous ou máis aspirantes este resolverase tendo en conta a maior puntuación obtida no primeiro exercicio e, se isto non fose suficiente, pola puntuación obtida no segundo exercicio. De persistir o empate este resolverase por sorteo.1. A relación de aprobados, publicada no taboleiro de anuncios da institución provincial conterá unha advertencia recordándolle aos opositores/as aprobados/as que deberán presentar no Servizo de Recursos Humanos e Formación a documentación sinalada nas bases para xustificar que cumpren os requisitos esixidos para ingresar na función pública local e acceder interinamente ás prazas convocadas.2. Os/as aspirantes propostos achegarán, dentro do prazo de 5 días naturais, contados desde a publicación da relación de aprobados, os documentos acreditativos de capacidade e mais os requisitos esixidos na convocatoria: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar separado/a do servizo das administracións públicas nin estar incurso nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria 3. Ante a imposibilidade, debidamente xustificada, de presentar os documentos sinalados os/as aspirantes poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeado funcionario interino, nin tampouco se do exame da documentación se deducise que carece dalgún requisito. Despois de concluído o proceso selectivo os/as aspirantes aprobados cun número que non poderá exceder en ningún caso ó das prazas convocadas serán nomeados/as funcionarios/as interinos/as polo Deputado delegado, unha vez que xustifiquen documentalmente o cumprimento dos requisitos previstos nestas bases para o ingreso. No obstante, os/as aspirantes que superasen o proceso selectivo sen acadar a puntuación suficiente para ser nomeados/as funcionarios/as interinos, pasarán a formar parte dunha listaxe de reserva para futuras contratacións no Servizo de Novas Tecnoloxías. Estes nomeamentos terán efectos ata que as prazas convocadas se cubran con funcionarios/as de carreira polo procedemento establecido regulamentariamente, se amorticen, ou desaparezan as causas que motivaron estas interinidades. As bases desta convocatoria vinculan a Administración provincial, o tribunal cualificador e os aspirantes que participen no proceso selectivo convocado. O tribunal queda facultado para interpretar as bases da convocatoria, para resolver cantas dúbidas e incidencias presente a súa aplicación e para adoptar os acordos necesarios procurando a boa orde e desenvolvemento do proceso selectivo. O proceso selectivo regularase polo disposto nas bases da convocatoria e no non previsto nestas pola Lei 7/2007, de 12 de abril, polo Real decreto lexislativo 781/86, do 18 de abril, e polo Real decreto 364/95, polo que se aprobou o Regulamento xeral de ingreso do persoal ó servizo da Administración do Estado, o Real decreto 896/1991, de 7 de xuño, sobre procedemento de selección na Administración local, a Lei 2/2015, do 29 de abril, de emprego público de Galicia e o R. d. 95/1991, do 20 de marzo, da Comunidade Autónoma de Galicia. As bases da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola Lei 30/92, do 26 de novembro, modificada pola Lei 4/99, así como a Lei 29/98, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións do tribunal segundo o previsto na citada Lei 30/1992.” O que lle traslado para o seu coñecemento, cumprimento e demais efectos. Pontevedra, 21 de outubro de 2015.—O secretario.